Bosveld-modes met topmodel Katryn Kruger
JY LEES NOU Bosveld-modes met topmodel Katryn Kruger
Van Rolene tot Zozibini: Ons wenners se rokke
Tuis / Mode / Bekendes se Styl
Uitgawe Desember 2020
FOTO'S Katinka Bester van Hero Creative Management.
Ons ís wenners, het die Wêreldbeker-rugbytoernooi ons opnuut laat besef. Net soos die wêreldklas-skeppings van SA se ontwerpers en ons topmodel Katryn Kruger – afgeneem teen die ongereptheid van die bosveld.
DEUR Amaria Carstens FOTO’S Katinka Bester van Hero Creative Management MODESTILIS Magdel Muller
PRAG IN EENVOUD
Uit katoen en tou kom skeppings wat jou twee keer laat kyk. Amanda Laird Cherry van Kaapstad speel met plooie en bande vir interessantheid, en Katherine-Mary Pichulik van Pichulik, ook van die Kaap, meng tou en halfedelstene vir haar bonkige juweliersware.
Top van tyk (ticking, vanaf R295) met bypassende bloes (prys op aanvraag), Amanda Laird Cherry. Swart touhalssnoer met aventuriensteen (R1 100), Pichulik. Swarten-wit touhalssnoer met varswaterpêrels, wit krale, jade- en malagietstene (R2 340), Pichulik. Tou-oorbelle met koper (vanaf R510), Pichulik. Syserp in hare (prys op aanvraag), Pichulik. GROOTTES Top: 30 – 42 Bloes: Op aanvraag
SKOONHEID IN DETAIL
Clive Rundle van Johannesburg verras al vir jare en keer op keer modeliefhebbers met sy unieke ontwerpe. Ingewikkelde struktuur en besonderse detail is sinoniem met sy uitrustings.
Geplooide baadjie met uitklokmoue (prys op aanvraag) en bypassende geplooide romp, Clive Rundle. Roomkleurige hakskoene (R599), Rubi by Cotton On. GROOTTES Baadjie: Op aanvraag Romp: Op aanvraag
Kleur en patrone is ’n kenmerk van die treffende ontwerpe van die Kaapse ontwerperspaar Malcolm Klûk en Christiaan Gabriël du Toit.
Skouerlose fraiingrok met geometriese patroon (prys op aanvraag), KLûK CGDT. Tou-en-vere-belt (R1 800), Tjommies. Roomkleurige hakskoene (R599), Rubi by Cotton On. Wyerandstrooihoed (vanaf R299), Cotton On. GROOTTES Rok: Op aanvraag
Stowwe soos leer en linne maak jou verlief op dié ontwerpers se ontwerpe. Chloe Townsend van Kaapstad, van die ontwerpershuis Missibaba, is bekend vir haar leerontwerpe met interessante uitsnywerk tot gekleurde patrone. Klassieke elemente en sterk vroulike detail is te sien in die uitrustings van Judi Nel van Judith Atelier – ’n jong ontwerper van Wolseley om dop te hou.
Wit linnehemp (R1 050) met bypassende culotte (R990), Judith Atelier. Leerhandsak met koperdetail (R4 900), Missibaba. Leeroorbelle (vanaf R550), Missibaba. GROOTTES Hemp: XS – XXL Broek: XS – XXL
Volstruisvere is nie net ’n plaaslike produk nie, vere is ook tans wêreldwyd gewild op die loopplanke – perfek vir dié elegante rok in Johannesburger Gert-Johan Coetzee se somerreeks.
Roomkleurige vererok (prys op aanvraag), Gert-Johan Coetzee. GROOTTE Rok: Op aanvraag
Rond jou halslyn treffend af met laag op laag fyn juweliersware met kristalle.
Roosgoudvergulde oorbelle met swart Swarovski-kristalle (vanaf R989), Swarovski. Roosgoudvergulde halssnoere met swart Swarovski-kristalle (vanaf R1 990), Swarovski. Roosgoudvergulde vlekvryestaalhorlosie met swart wyserplaat versier met Swarovski-kristalle (vanaf R5 790), Swarovski. Turkoois sebravelpatroon-kaftan (R2 400), Safari du Sud van die Pretoriase ontwerper Gert van de Merwe
Gert van de Merwe bekoor ons al jare lank met sy tydlose ontwerpe en vakmanskap. Nou het hy ook sy eerste pasklaar-reeks, Safari du Sud, bekend gestel.
Sebravelpatroon-rok (R2 250), Safari du Sud. Taankleurige gordelhandsak van leer wat lyk soos krokodilvel (R2 800), Safari du Sud. Serp van linnemengelstof in hare (R880), Safari du Sud. Verskeidenheid armbande van 18 kar. geëlektroplateerde koper met agaatstene (R1 200 elk), Safari du Sud. Swart leersandale (R899), Aldo.
Ligpienk-en-wynrooi bloes (vanaf R950), van die Kaapse ontwerper August. Sy-romp met luiperdvelpatroon (vanaf R950), August. Armbande van nguni-horing (vanaf R50 elk), Safari du Sud.
’n Nuuskierige kameelperd.
’n Njala-bok, fyn gestreep.
Spesiale dank aan die luukse private wildsplaas Kapama vir ’n ongelooflike ondervinding en hul gasvryheid. Kontak 012 368 0600 of besoek kapama.com.
GRIMERING & HARE: Mary Gouveia van Lustre Model
MODEL: Katryn Kruger van Contact Model Managements
FOTOGRAAF SE ASSISTENT: Theo Afrika